Ypäjän kunnan Puhtaus- ja ruokapalveluyksikössä on haettavana yksi (1) toistaiseksi voimassa oleva työsuhde.

Ypäjän kunnan Puhtaus- ja ruokapalveluyksikössä työskentelee noin 15 henkilöä vastaten koko kunnan ruoka- ja puhtaanapidontehtävistä.

**Keittäjä, ensisijainen sijoituspaikka Palvelukeskuksen keittiö**

**Keittäjä** työskentelee osana palvelukeskuksen ruokapalveluiden tiimiä vastaten ruokapalveluista. Palvelukeskuksen keittiö toimii valmistuskeittiönä, jossa aterioita valmistetaan mm. palvelukeskuksen ja avopalveluiden asiakkaille sekä kunnan henkilöstölle. Päivittäin valmistetaan aamupala, lounas ja päivällinen. Lounasruokia arkisin valmistetaan noin 160.

 Kelpoisuusvaatimuksena työsuhteeseen on alan soveltuva koulutus ja hygieniapassi sekä alan työkokemus. Tehtävien menestyksellinen hoito edellyttää oma-aloitteisuutta, ratkaisukeskeistä ajattelutapaa, joustavuutta, palveluhenkisyyttä, hyviä sosiaalisia taitoja, hyvää fyysistä kuntoa sekä hyvää paineensietokykyä.

Palkkaus ja muut palvelusuhteen ehdot määräytyvät kunnallisen yleisen työ- ja virkaehtosopimuksen mukaan. Valitun henkilön on esitettävä hyväksyttävä lääkärintodistus terveydentilastaan ennen työn aloittamista.

Työsuhde alkaa 16.11.2020

 Lähetä hakemuksesi viimeistään 18.10.2020 kirjallisena tai sähköisenä. Liitä hakemukseesi ansioluettelo. Alkuperäiset opinto- ja työtodistukset esitetään mahdollisen haastattelun yhteydessä

Puhtaus- ja ruokapalvelupäällikkö

Mia Metsäranta

Ypäjän palvelukeskus

Rauhalantie 1A

32100 Ypäjä

p. 050 4431 181

mia.metsaranta@ypaja.fi